प्रोड्यूसर को दिखाने पड़े थे मिसकैरेज के सबूत; एकता से बोलीं- अगर भ्रूण बचा होता तो वो भी लाती
Union minister of Women and Child Development and Minority Affairs, Smriti Irani Speaks About Kabhi Saas Bhi Kabhi Bahu Ki Shooting, केंद्रीय मंत्री और एक जमाने में टीवी एक्ट्रेस रहीं स्मृति ईरानी ने बड़ा खुलासा किया है।
केंद्रीय मंत्री स्मृति ईरानी ने खुलासा किया है कि 'क्योंकि सास भी कभी बहू थी' टीवी सीरियल की शूटिंग के समय उनका मिसकैरेज हो गया था। इसके अगले ही दिन उन्हें शूट पर बुलाया गया था। स्मृति ने यह बात एक इंटरव्यू में कही। इसे शनिवार को यूट्यूब पर अपलोड किया गया।
स्मृति के मुताबिक उनके साथ काम कर रहे को-एक्टर्स ने प्रोड्यूसर एकता कपूर के कान भर दिए थे कि मिसकैरेज वाली बात झूठ है। इसके जवाब में स्मृति अगले दिन मेडिकल की रिपोर्ट लेकर एकता के पास गई थीं। उन्होंने एकता से कहा कि अगर उनका भ्रूण बचा होता तो प्रूफ के तौर पर वो भी लेकर आतीं।
दो शिफ्ट में काम करती थीं स्मृति
केंद्रीय मंत्री और 'क्योंकि सास भी कभी बहू थी' से घर-घर में फेमस हुईं स्मृति ईरानी हाल ही में नीलेश मिश्रा के इंटरव्यू में शामिल हुईं। इस दौरान उन्होंने अपने टीवी के समय की कुछ अनकही बातों से पर्दा उठाया।
उन्होंने कहा कि वो एक समय दिन में रामायण के लिए काम करतीं जबकि रात की शिफ्ट में क्योंकि सास भी कभी बहू थी के लिए शूट करती थीं। इसी दौरान वो प्रेग्नेंट हो गईं और फिर उन्होंने इंसानियत को लेकर एक सबक सीखा।
शूटिंग से लौटते वक्त ब्लीडिंग होने लगी थी
स्मृति ने इंटरव्यू में कहा, 'मुझे नहीं पता था कि मैं प्रेग्नेंट हूं। मैं उस वक्त सीरियल के सेट पर थी। मैंने शो के मेकर्स से कहा कि मैं फिलहाल अच्छा महसूस नहीं कर रही हूं, इसलिए प्लीज मुझे घर जाने दें। इसके बावजूद मैंने तब तक काम किया जब तक उन्होंने मुझे जाने नहीं दिया। जब मैं निकली तो शाम हो गई थी।
डॉक्टर्स ने मुझे सोनोग्राफी कराने की सलाह दी। बीच रास्ते में मेरी ब्लीडिंग होने लगी। मुझे याद है कि उस वक्त बारिश हो रही थी। मैंने ऑटो वाले से कहा कि मुझे जल्दी हॉस्पिटल ले चलो।
मिसकैरेज के अगले ही दिन शूट पर आने को बोला गया
स्मृति ने इंटरव्यू में आगे कहा, 'जब मैं हॉस्पिटल पहुंची तो एक नर्स दौड़ी आई और मुझसे ऑटोग्राफ मांगने लगी। मैंने उससे कहा कि एडमिट कर लोगे क्योंकि मुझे लगता कि मेरा मिसकैरेज हो गया है।' उसके एक दिन बाद स्मृति के पास ' क्योंकि सास भी कभी बहू थी' की प्रोडक्शन टीम से फोन आया और उनसे अगले दिन शूट पर आने को कहा गया। तब स्मृति ने कहा, 'मैंने आपसे बोला था न कि मेरा मिसकैरेज हो गया है और मैं ठीक महसूस नहीं कर रही हूं।' उधर से जवाब आया- कोई नहीं, 2 बजे की शिफ्ट में आ जाओ'
सिर्फ रवि चोपड़ा ने दिखाई दरियादिली
स्मृति ने कहा कि 'सास भी कभी बहू थी' में उनके अलावा 50 अन्य किरदार भी थे, लेकिन रामायण में वो सीता का रोल कर रही थीं इसलिए उसमें उनका कोई विकल्प नहीं था।
हालांकि उस वक्त रवि चोपड़ा ने काफी दरियादिली दिखाई। स्मृति ने रवि से अपनी तकलीफ बताते हुए रिक्वेस्ट की और कहा कि क्या वो 7 बजे वाली की शिफ्ट में एक घंटा लेट आ सकती हैं। जवाब में रवि ने कहा, 'तुम पागल हो गई हो क्या, तुम्हें पता है कि एक बच्चे को खोने का क्या एहसास होता है। कल आने की कोई जरूरत नहीं है।'
बॉलीवुड से जुड़ी ये खबरें भी पढ़ें...
स्मृति ईरानी को आई सुशांत सिंह राजपूत की याद:बोलीं- मौत की खबर सुनकर बहुत रोई थी, उसे मुझसे एक बार बात करनी चाहिए थी
टीवी एक्ट्रेस और महिला और बाल विकास मंत्रालय की केंद्रीय मंत्री स्मृति ईरानी ने हाल ही में दिवंगत एक्टर सुशांत सिंह राजपूत को याद किया। इंटरव्यू के दौरान स्मृति ने उस वक्त का जिक्र किया, जब उन्हें सुशांत की मौत की खबर मिली थी। स्मृति ने बताया कि सुशांत के मौत के बारे में पता चला तो मैं बहुत बुरी तरह प्रभावित हुईं थीं। इतना ही नहीं उन्होंने तुरंत एक्टर अमित साद को फोन किया था, क्योंकि स्मृति को डर था कि कहीं वो भी ऐसा कदम न उठा लें। पूरी खबर पढें